
บันทึกข้อตกลงความเข้าใจ (Memorandum of Understanding: MOU)
ระหว่าง 
คณะครุศาสตร์อุตสาหกรรมและเทคโนโลยี มหาวิทยาลัยเทคโนโลยีราชมงคลศรีวิชัย
[bookmark: _GoBack]กับ วิทยาลัย...


บันทึกข้อตกลงความเข้าใจฉบับนี้ ทำขึ้น เมื่อวันที่ ... เดือน ธันวาคม พุทธศักราช 2568 ระหว่าง คณะครุศาสตร์อุตสาหกรรมและเทคโนโลยี มหาวิทยาลัยเทคโนโลยีราชมงคลศรีวิชัย ตั้งอยู่เลขที่ 1 ถนนราชดำเนินนอก ตำบลบ่อยาง อำเภอเมือง จังหวัดสงขลา โดย ผู้ช่วยศาสตราจารย์ไชยยะ ธนพัฒน์ศิริ ตำแหน่ง คณบดีคณะครุศาสตร์อุตสาหกรรมและเทคโนโลยี ปฏิบัติราชการแทนอธิการบดีมหาวิทยาลัยเทคโนโลยีราชมงคลศรีวิชัย ซึ่งต่อไปในบันทึกข้อตกลงความเข้าใจฉบับนี้เรียกว่า “มหาวิทยาลัย” ฝ่ายหนึ่ง กับ วิทยาลัย ... โดย นาย/นาง/นางสาว ... ... ตำแหน่ง ผู้อำนวยการวิทยาลัย ... ผู้มีอำนาจผูกพันในนามวิทยาลัย ... สำนักงานตั้งอยู่เลขที่ ... ถนน ... ตำบล ... อำเภอ ... จังหวัด ... ซึ่งต่อไปในบันทึกข้อตกลงความเข้าใจฉบับนี้จะเรียกว่า “สถานศึกษา” อีกฝ่ายหนึ่ง 
ทั้งสองฝ่ายได้จัดทำบันทึกข้อตกลงความเข้าใจ ดังมีข้อความต่อไปนี้
[bookmark: _Hlk191382083]ข้อ 1 เจตนารมณ์ในการทำบันทึกข้อตกลงความเข้าใจ
บันทึกข้อตกลงความเข้าใจจัดทำขึ้นเพื่อยืนยันว่า มหาวิทยาลัย และสถานศึกษา สังกัดสำนักงานคณะกรรมการการอาชีวศึกษา มีเจตนารมณ์ที่จะร่วมมือกันคิด และพัฒนาทางวิชาการ วิจัย บริการวิชาการ และด้านอื่น ๆ อันก่อให้เกิดประโยชน์ โดยได้ทำความเข้าใจที่จะประสานความร่วมมือกันในการส่งเสริมและสนับสนุนการดำเนินงานภายใต้กรอบความร่วมมือนี้ที่คำนึงถึงศักยภาพของทรัพยากรที่แต่ละฝ่ายมีอยู่ และ
จะมีการหารือร่วมกันภายใต้ผลประโยชน์ร่วมกันของทั้งสองฝ่าย ตามหลักของความร่วมมือ ในบันทึกข้อตกลงความเข้าใจฉบับนี้
ข้อ 2 ความร่วมมือ
ข้อ 1 วัตถุประสงค์
ประสานและร่วมมือกันคิดและพัฒนาทางวิชาการ วิจัย บริการวิชาการ และด้านอื่น ๆ 
อันเกิดประโยชน์เพื่อให้กิจกรรมต่าง ๆ สำเร็จลุล่วงได้ตามเป้าหมายที่กำหนด ทั้งนี้ ความร่วมมือของสองฝ่ายจะตั้งอยู่บนพื้นฐานความเสมอภาคและประสานประโยชน์ร่วมกัน
ข้อ 2 ขอบเขตความร่วมมือ
2.1 การเรียนการสอน ขอบเขตของความร่วมมือครอบคลุมถึงการแลกเปลี่ยนคณาจารย์ บุคลากรทางการศึกษา นักศึกษา อุปกรณ์การเรียนการสอน ตลอดจนการจัดหลักสูตรร่วมกัน
2.2 การวิจัย การดำเนินการร่วมมือทางการวิจัย ต้องคำนึงถึงประโยชน์ถึงความร่วมมือเพื่อให้ได้ข้อเท็จจริงและความรู้ใหม่เพื่อพัฒนาการเรียนการสอน รวมถึงการส่งเสริมและสนับสนุนให้ผู้ประกอบการภาครัฐ ภาคเอกชน ภาคประชาสังคม และชุมชน นำความรู้ ผลงานวิจัย หรือนวัตกรรมของมหาวิทยาลัยไปใช้ประโยชน์

2.3 การถ่ายทอดและพัฒนาเทคโนโลยี การดำเนินการความร่วมมือทางวิชาการเพื่อการถ่ายทอดและพัฒนาเทคโนโลยีต้องคำนึงถึงประโยชน์ของการพัฒนาทางวิชาการและผลประโยชน์ของทั้งสองฝ่าย
2.4 กิจกรรมด้านศิลปะ วัฒนธรรม และอนุรักษ์สิ่งแวดล้อม การดำเนินการความร่วมมือ
ต้องคำนึงถึงการแลกเปลี่ยนที่เกื้อหนุนต่อการสนับสนุน ส่งเสริม เพื่อให้มีการพัฒนาความรู้ด้านศิลปะ วัฒนธรรม และสิ่งแวดล้อม ตลอดจนอนุรักษ์ ฟื้นฟู สืบสาน เผยแพร่วัฒนธรรม และสิ่งแวดล้อม
ข้อ 3 ทรัพย์สินทางปัญญา
ทรัพย์สินทางปัญญาที่เกิดขึ้นจากบันทึกข้อตกลงความเข้าใจฉบับนี้ ไม่ว่าบรรดางานอันมีลิขสิทธิ์ สิทธิบัตร เครื่องหมายการค้า งานสร้างสรรค์ ที่เกิดจากการใช้สติปัญญา ความรู้ ความสามารถ และความวิริยะอุสาหะในการสร้างสรรค์ของบุคลากร และไม่ว่างานดังกล่าวจะแสดงออกโดยวิธีการหรือรูปแบบอย่างใด
ให้เป็นกรรมสิทธิ์ของทั้งสองฝ่ายร่วมกัน เว้นแต่จะมีข้อตกลงไว้เป็นอย่างอื่น
ข้อ 4 ระยะเวลาในการดำเนินการ
การดำเนินงานตามบันทึกข้อตกลงความเข้าใจฉบับนี้ ให้มีผลใช้บังคับเป็นระยะเวลา 5 ปี
นับแต่วันลงนาม และหากฝ่ายหนึ่งฝ่ายใดประสงค์จะบอกเลิกบันทึกข้อตกลงความเข้าใจฉบับนี้ก่อนครบกำหนดเวลาดังกล่าว จะต้องมีหนังสือแจ้งเป็นลายลักษณ์อักษรให้ฝ่ายหนึ่งทราบล่วงหน้า เป็นระยะเวลา
ไม่น้อยกว่า 30 วัน และให้ถือว่ามีผลเป็นการยกเลิกเมื่อหนังสือดังกล่าวไปถึงอีกฝ่ายหนึ่ง 
ข้อ 5 บันทึกข้อตกลงความเข้าใจฉบับนี้ อาจมีการปรับปรุงเปลี่ยนแปลงหรือเพิ่มเติมตามความเหมาะสมได้ โดยจะต้องได้รับความเห็นชอบจากทั้งสองฝ่าย
บันทึกข้อตกลงความเข้าใจฉบับนี้ ได้ทำขึ้นเป็น 2 ฉบับ มีข้อความถูกต้องตรงกันทุกประการทั้งสองฝ่ายได้อ่านและเข้าใจข้อความโดยละเอียดแล้ว เห็นว่าถูกต้องตรงตามเจตนารมณ์ทุกประการ จึงได้ลงลายมือชื่อพร้อมทั้งประทับตราสำคัญ (ถ้ามี) ไว้เป็นสำคัญ ต่อหน้าพยาน และต่างฝ่ายต่างเก็บไว้ฝ่ายละฉบับ

ลงชื่อ 					
(ผู้ช่วยศาสตราจารย์ไชยยะ ธนพัฒน์ศิริ)
คณบดีคณะครุศาสตร์อุตสาหกรรมและเทคโนโลยี
ปฏิบัติราชการแทน
อธิการบดีมหาวิทยาลัยเทคโนโลยีราชมงคลศรีวิชัย
	

ลงชื่อ 					
(นาย/นาง/นางสาว ... ...)
ผู้อำนวยการวิทยาลัย ...

	
	

	

ลงชื่อ 					 พยาน
(รองศาสตราจารย์ธนัสถ์ นนทพุทธ)
รองคณบดีฝ่ายวิชาการและวิจัย
คณะครุศาสตร์อุตสาหกรรมและเทคโนโลยี
มหาวิทยาลัยเทคโนโลยีราชมงคลศรีวิชัย
	

ลงชื่อ 					 พยาน
(นาย/นาง/นางสาว ... ...)
ตำแหน่ง ...

